**SZITAKÖTŐ 51**

**Ismétlés, emlékeztető, fogalmak, tájékozódás a folyóiratban, hangos olvasás, szövegfeldolgozás**

**4. osztály**

A folyóiratot kézbe kapva átlapozgathatják a gyerekek.

1. Emlékeztek-e arra, hogy mit nevezünk folyóiratnak?

*Időszakosan, bizonyos időközönként megjelenő kiadvány.*

2. Tudja-e valaki mit nevezünk magazinnak? Emlékezzetek vissza az olvasókönyvetek felépítésére (Októberi magazin, Velünk élő népek.)

*Képes folyóirat. Pl. a Szitakötő.*

3. Mit jelenthet a címlapon szereplő 51-es szám?

*Eddig 51 szám jelent meg a Szitakötőből.*

4. Honnan tudhatjátok meg, hogy milyen című írásokat tartalmaz a Szitakötő?

*A tartalomjegyzékből.*

5. Keressétek meg a kezetekben lévő folyóiratban a tartalomjegyzéket.

*Itt a belső címoldalon található.*

6. Olvasgasd át a tartalomjegyzéket!

7. Írd ki a tartalomjegyzékből az egyszavas címeket!

*Cserebere*

*Az ajándék*

*A kőkabát*

***Vigyázzfekvés***

***Bátorság***

*Félelmeink*

*A güzü*

***Ismeretlen***

8. Ezek közül jelöld aláhúzással azt, amelyik vers címe!

9. Írd ki az állatokat tartalmazó címeket!

*Bonaparte és a macskaszörny, Oroszlánok és nyulak között, A güzü,*

*Az ágrólszakadt macska, A rövidlátó bagoly, Majom, medve, cipő*

10. Keresd meg a tartalomjegyzékben Parapatics Andrea írását!

Nyisd ki a folyóiratot ennél az írásnál!

*Oroszlánok és nyulak között (20.o.)*

11. Miről szólhat vajon ez a cikk? Mese, v ismereterjesztés lehet szerintetek?

12. Nézd meg a képeket! Milyen állatok szerepelnek rajtuk?

(Beszélgetés a kérdésekről)

El fogjuk olvasni az írást. (a gyerekek elolvassák hangosan a cikket.)

13. Figyelj! Melyek szerepelnek az írásban a képek közül? benne?

*(oroszlán, nyúl,)*

14. A képen szereplő többi állatról tudsz-e közmondást?

15. Tudsz-e még ezeken kívül állatos közmondásokat?